Thor Ole Rimejorde

Thor Ole Rimejorde (født 14. september 1933, død 12. desember 2020 i Noresund) fra Krødsherad var en norsk idrettsleder og håndballtrener. 

Han var fra 1970 til 1973 hovedtrener for håndballandslaget for menn, etter at han en periode tidligere hadde vært landslagets assistenttrener. Fra 1966 til 1973 var han også assistenttrener for kvinnenes håndballandslag. Deretter var han utdanningsleder i Norges Idrettsforbund til 1984. 

Rimejorde startet i 1984 Prosjekt 88, som var forløperen til Olympiatoppen. Han arbeidet også for toppidrett for funksjonshemmede, blant annet som norsk delegasjonsleder ved flere paralympiske leker.

I 2010 ble han tildelt Idrettsgallaens hederspris.

 Bibliografi 
  (forfatter av kap. 17)

 Referanser 

 Kilder 
 Bygdeposten: Filosofisk syn på livet (14. september 2013, arkivert hos Retriever Norge)
 Historisk oversikt over norske landslagstrenere i håndball (i Norges Håndballforbunds jubileumsmagasin 2012, s. 84)
 André Henriksen: Fra masseidrett til toppidrett (hovedfagsoppgave i statsvitenskap ved Universitetet i Oslo 2006)
 Bygdeposten: - Det har vel egentlig ikke gått helt opp for meg ennå (11. januar 2010, besøkt 24. mai 2015)

Kategori:Norske håndballtrenere
Kategori:Norske idrettsledere
Kategori:Trenere i Håndball-VM 1971 for kvinner
Kategori:Trenere i Håndball-VM 1973 for kvinner
Kategori:Personer fra Krødsherad kommune